לק"י, ר"ח אייר תשעו

תג מחיר? המלחמה במואב וקציצת האילנות  

[bookmark: 2][bookmark: 3][bookmark: 4][bookmark: 5][bookmark: 6][bookmark: 7][bookmark: 8][bookmark: 9][bookmark: 10][bookmark: 11]מלכים ב פרק ג א וִיהוֹרָם בֶּן-אַחְאָב, מָלַךְ עַל-יִשְׂרָאֵל בְּשֹׁמְרוֹן, בִּשְׁנַת שְׁמֹנֶה עֶשְׂרֵה, לִיהוֹשָׁפָט מֶלֶךְ יְהוּדָה; וַיִּמְלֹךְ, שְׁתֵּים-עֶשְׂרֵה שָׁנָה.  ב וַיַּעֲשֶׂה הָרַע, בְּעֵינֵי יְהוָה--רַק, לֹא כְאָבִיו וּכְאִמּוֹ; וַיָּסַר אֶת-מַצְּבַת הַבַּעַל, אֲשֶׁר עָשָׂה אָבִיו.  ג רַק בְּחַטֹּאות יָרָבְעָם בֶּן-נְבָט, אֲשֶׁר-הֶחֱטִיא אֶת-יִשְׂרָאֵל--דָּבֵק:  לֹא-סָר, מִמֶּנָּה.  
ד וּמֵישַׁע מֶלֶךְ-מוֹאָב, הָיָה נֹקֵד; וְהֵשִׁיב לְמֶלֶךְ-יִשְׂרָאֵל מֵאָה-אֶלֶף כָּרִים, וּמֵאָה אֶלֶף אֵילִים צָמֶר.  ה וַיְהִי, כְּמוֹת אַחְאָב; וַיִּפְשַׁע מֶלֶךְ-מוֹאָב, בְּמֶלֶךְ יִשְׂרָאֵל.  ו וַיֵּצֵא הַמֶּלֶךְ יְהוֹרָם, בַּיּוֹם הַהוּא--מִשֹּׁמְרוֹן; וַיִּפְקֹד, אֶת-כָּל-יִשְׂרָאֵל.  ז וַיֵּלֶךְ וַיִּשְׁלַח אֶל-יְהוֹשָׁפָט מֶלֶךְ-יְהוּדָה לֵאמֹר, מֶלֶךְ מוֹאָב פָּשַׁע בִּי--הֲתֵלֵךְ אִתִּי אֶל-מוֹאָב, לַמִּלְחָמָה; וַיֹּאמֶר אֶעֱלֶה, כָּמוֹנִי כָמוֹךָ כְּעַמִּי כְעַמֶּךָ כְּסוּסַי כְּסוּסֶיךָ.  ח וַיֹּאמֶר, אֵי-זֶה הַדֶּרֶךְ נַעֲלֶה; וַיֹּאמֶר, דֶּרֶךְ מִדְבַּר אֱדוֹם.  ט וַיֵּלֶךְ מֶלֶךְ יִשְׂרָאֵל וּמֶלֶךְ-יְהוּדָה, וּמֶלֶךְ אֱדוֹם, וַיָּסֹבּוּ, דֶּרֶךְ שִׁבְעַת יָמִים; וְלֹא-הָיָה מַיִם לַמַּחֲנֶה וְלַבְּהֵמָה, אֲשֶׁר בְּרַגְלֵיהֶם.  י וַיֹּאמֶר, מֶלֶךְ יִשְׂרָאֵל:  אֲהָהּ--כִּי-קָרָא יְהוָה לִשְׁלֹשֶׁת הַמְּלָכִים הָאֵלֶּה, לָתֵת אוֹתָם בְּיַד-מוֹאָב.
[bookmark: 12][bookmark: 13][bookmark: 14][bookmark: 15][bookmark: 16][bookmark: 17][bookmark: 18][bookmark: 19][bookmark: 20]יא וַיֹּאמֶר יְהוֹשָׁפָט, הַאֵין פֹּה נָבִיא לַיהוָה, וְנִדְרְשָׁה אֶת-יְהוָה, מֵאוֹתוֹ; וַיַּעַן אֶחָד מֵעַבְדֵי מֶלֶךְ-יִשְׂרָאֵל, וַיֹּאמֶר, פֹּה אֱלִישָׁע בֶּן-שָׁפָט, אֲשֶׁר-יָצַק מַיִם עַל-יְדֵי אֵלִיָּהוּ.  יב וַיֹּאמֶר, יְהוֹשָׁפָט, יֵשׁ אוֹתוֹ, דְּבַר-יְהוָה; וַיֵּרְדוּ אֵלָיו, מֶלֶךְ יִשְׂרָאֵל וִיהוֹשָׁפָט--וּמֶלֶךְ אֱדוֹם.  יג וַיֹּאמֶר אֱלִישָׁע אֶל-מֶלֶךְ יִשְׂרָאֵל, מַה-לִּי וָלָךְ--לֵךְ אֶל-נְבִיאֵי אָבִיךָ, וְאֶל-נְבִיאֵי אִמֶּךָ; וַיֹּאמֶר לוֹ, מֶלֶךְ יִשְׂרָאֵל, אַל כִּי-קָרָא יְהוָה לִשְׁלֹשֶׁת הַמְּלָכִים הָאֵלֶּה, לָתֵת אוֹתָם בְּיַד-מוֹאָב.  יד וַיֹּאמֶר אֱלִישָׁע, חַי-יְהוָה צְבָאוֹת אֲשֶׁר עָמַדְתִּי לְפָנָיו, כִּי לוּלֵי פְּנֵי יְהוֹשָׁפָט מֶלֶךְ-יְהוּדָה, אֲנִי נֹשֵׂא--אִם-אַבִּיט אֵלֶיךָ, וְאִם-אֶרְאֶךָּ.  טו וְעַתָּה, קְחוּ-לִי מְנַגֵּן; וְהָיָה כְּנַגֵּן הַמְנַגֵּן, וַתְּהִי עָלָיו יַד-יְהוָה.  טז וַיֹּאמֶר, כֹּה אָמַר יְהוָה:  עָשֹׂה הַנַּחַל הַזֶּה, גֵּבִים גֵּבִים.  יז כִּי-כֹה אָמַר יְהוָה, לֹא-תִרְאוּ רוּחַ וְלֹא-תִרְאוּ גֶשֶׁם, וְהַנַּחַל הַהוּא, יִמָּלֵא מָיִם; וּשְׁתִיתֶם אַתֶּם וּמִקְנֵיכֶם, וּבְהֶמְתְּכֶם.  יח וְנָקַל זֹאת, בְּעֵינֵי יְהוָה; וְנָתַן אֶת-מוֹאָב, בְּיֶדְכֶם.  יט וְהִכִּיתֶם כָּל-עִיר מִבְצָר, וְכָל-עִיר מִבְחוֹר, וְכָל-עֵץ טוֹב תַּפִּילוּ, וְכָל-מַעְיְנֵי-מַיִם תִּסְתֹּמוּ; וְכֹל הַחֶלְקָה הַטּוֹבָה, תַּכְאִבוּ בָּאֲבָנִים.
>> דברים כ, יט: כִּי תָצוּר אֶל עִיר יָמִים רַבִּים לְהִלָּחֵם עָלֶיהָ לְתָפְשָׂהּ לֹא תַשְׁחִית אֶת עֵצָהּ לִנְדֹּחַ עָלָיו גַּרְזֶן כִּי מִמֶּנּוּ תֹאכֵל וְאֹתוֹ לֹא תִכְרֹת.
>> משנה תורה, ה' מלכים הלכה ח': אין קוצצין אילני מאכל שחוץ למדינה ואין מונעין מהם אמת המים כדי שייבשו שנאמר לא תשחית את עצה, וכל הקוצץ לוקה, ולא במצור בלבד אלא בכל מקום כל הקוצץ אילן מאכל דרך השחתה לוקה. אבל קוצצין אותו אם היה מזיק אילנות אחרים, או מפני שמזיק בשדה אחרים, או מפני שדמיו יקרים, לא אסרה תורה אלא דרך השחתה.
כיוון א, אומה מושחתת מותר להשחית
מדרש תנחומא (ורשא) פרשת פינחס סימן ג: צרור את המדינים אף על פי שכתבתי בתורתי (דברים כ) כי תקרב אל עיר להלחם עליה לתפשה לא תשחית וגו' לאלו לא תעשה כן אלא חבלו אילנותיהם, וכן את מוצא בשעה שהלך יהורם מלך ישראל ויהושפט מלך יהודה ומלך אדום להלחם במואב ויסבו דרך שבעת ימים ולא היה מים למחנה ולבהמה אשר ברגליהם, התחילו בוכים ויאמר מלך ישראל אהה כי קרא ה' לשלשת המלכים האלה לתת אותם ביד מואב, השיבו יהושפט האין פה נביא לה' ונדרשה את ה' מאותו וגו' (מלכים ב ג) להודיע רשעו של יהורם שלא היה מודה בו ולא הודה בו אל יהושפט שנאמר (שם /מלכים ב' ג'/) ויאמר יהושפט יש אותו דבר ה' וירדו אליו מלך ישראל ויהושפט ומלך אדום, למה לא נאמר כאן ביהושפט מלך להודיעך ענותנותו של אותו צדיק שלא רצה לירד לפני הנביא בבגדי מלכות אלא כחבר הדיוט, ויש אומרים מפני שנגזרה עליו גזירה שיהרג עם אחאב והיה הכתוב מונה לבנו מן אותה שעה לפיכך לא נכתב מלך, ובשכר שירדו לפני הנביא זכו לראות כל הנסים, כשראה מלך ישראל את אלישע אמר אלישע למלך ישראל מה לי ולך לך אל נביאי אביך ואל נביאי אמך (שם /מלכים ב' ג'/) התחיל מתחנן לפניו ויאמר לו מלך ישראל וגו', שלא שאל בו מימיו, ויאמר אלישע חי ה' וגו' ועתה קחו לי מנגן וכל אותה הפרשה, ועוד אמר להם המואבים נופלים בידכם והכיתם כל עיר מבצר וגו', אמרו ליה הקדוש ברוך הוא אמר לא תשחית את עצה (דברים כ) ואתה אומר וכל עץ טוב תפילו, אמר להם על כל האומות צוה וזו קלה ובזויה היא שנאמר (מלכים ב ג) ונקל זאת בעיני ה' ונתן את מואב בידכם, שנאמר (דברים כג) לא תדרוש שלומם וטובתם אלו אילנות טובות לכך נאמר צרור את המדינים.
רש"י: אף על פי שנאמר (דברים כ' י"ט) לא תשחית את עצה כאן התיר לכם שהיא אומה בזויה ונקלית לפניו וכן הוא אומר (דברים כ"ג ז') לא תדרוש שלומם וטובתם אלו האילנות הטובים שבהם:

כיוון ב, ההשחתה נאסרה רק בעת המצור
רד"ק: "וכל עץ טוב תפילו" - כי הכתוב לא אמר "לא תשחית את עצה" אלא כשיצורו על עיר, כמו שאמר הטעם "כי ממנו תאכל" (- כלומר בזמן המצור). ואף על פי שרבותינו ז"ל קבלו כי בכל מקום ובכל זמן אסור להשחית עץ מאכל, פשט הכתוב הוא, שלא אמר אלא בעת המצור.
השגות הרמב"ן לספר המצוות לרמב"ם, מצוה שישית: שנצטוינו כשנצור על עיר לאכול מן האילנות שבגבולה כל ימי המצור ואם נכרות אותם לבטלה דרך השחתה נעבור על עשה מוסף על הלאו המפורש בו והוא אמרו יתעלה (ס"פ שופטי') כי ממנו תאכל ואותו לא תכרות ובפירוש אמרו בספרי כי ממנו תאכל מ"ע ואותו לא תכרות מצות ל"ת. וראוי הרב לפי חשבונו במצות שימנה גם את זה. ודע כי זו המצוה בעשה ולא תעשה שלה כשנצור על עיר להלחם עליה לתפשה שנצטוינו לחמול עליה כאשר נחמול על שלנו אולי נכבוש אותה, אבל בצאתנו אל ארץ אויב נשחית ונחבל כל עץ טוב וכן בימי המצור להצר לאנשי העיר בהשחתת האילנות שלא יחיו מהם כל זה מותר. לא אסרה תורה אלא השחתה בחנם. ולשון ספרי לבוא מפניך במצור קצצהו. ולשון הרב במצוה הזו (ל"ת נז) איננו מכוון.

כיוון ג, הוראת שעה
רלב"ג: ר"ל שאמ' להם במצוות הש"י שיכו כל עיר בצור' וכל עיר נבחרת ויפילו כל אילן טוב אף על פי שהתור' אמרה לא תשחית את עצה הנה היה זה למצות הש"י לפי שעה להשחית את מואב לפי היכלת ולזה צוה גם כן לסתם להם כל מעין מים ולהכות באבנים כל חלקה טובה כדי שישחיתו תבואתה:
רמב"ם, הקדמה למשנה (מהדורת ר"י שילת עמ' לד-לה): אם יצווה לבטל איזו מצווה מן המצוות מכל מצוות עשה, או יצווה לעבור על אזהרה מן האזהרות מכל מצוות לא תעשה - חייבים לשמוע אל ציוויו בכל זה… חוץ מעבודה זרה… אבל בתנאי שלא יתמיד אותו הציווי… אלא יצווה בו לפי מצב מה, בעת מיוחדת… בדומה למה שיעשו בית דין בהוראת שעה… וכמו שעשה אלישע, בצוותו לישראל במלחמת מואב לכרות עצי מאכל, והוא אמרו "וכל עץ טוב תפילו", וה' הזהיר מזה באמרו "לא תשחית את עצה לנדח עליו גרזן". ולו נשאל אלישע: האם בטלה זאת המצווה, ויותר לנו בעתיד לכרות עצי המאכל בעת המצור על הערים? היה אומר: לא יותר זה, אבל ייעשה זה לפי שעה. 

סיכום
שו"ת ציץ אליעזר חלק כב סימן מו: הנה במלכים ב' פרק ג' פסוק י"ט לגבי מלחמת מואב כתוב שהנביא אלישע צוה להם: "והכיתם כל עיר מבצר וכל עיר מבחור וכל עץ טוב תפילו וכל מעיני מים תסתימו וכל החלקה הטובה תכאיבו באבנים", ומפרש רש"י וז"ל: אף על פי שנאמר (דברים כ' כ"ט) לא תשחית את עצה כאן התיר לכם שהיא אומה בזויה ונקלית לפניו, וכן הוא אומר (דברים כ"ג - ז') לא תדרוש שלומם וטובתם אלו האילנות הטובות שבהם עכ"ל. ויעוין ברמב"ן עה"ת שם עה"פ של לא תדרוש שלומם וטובתם דס"ל בכזאת ג"כ בפשטות ומסתייע מהנאמר בזה גם במדרש, וכותב וז"ל: ואמרו במדרש רבה והכיתם כל עיר מבצר וכל עיר מבחור וכל עץ טוב תפילו וכל מעיני מים תסתומו, אמרו לו הכתוב אומר אל תשחית את עצה ואתה אומר כן, אמר להם על כל האומות צוה וזו קלה ובזויה היא שנאמר ונקל זאת בעיני ה' ונתן את מואב בידכם שנאמר לא תדרוש שלומם וטובתם אלו אילנות טובים עכ"ל. יוצא לנו איפוא מזה שהרמב"ן ס"ל כן בפשטות להלכה שלגבי מלחמת עמון ומואב לא נאמר הדין של איסור השחתת עץ מאכל, ושהכתוב בזה בתורה הוא רק במלחמה עם שאר עממים. ויעוין ברד"ק במלכים שם שכפי הנראה היה מסופק בזה, וכשלעצמו כותב בתחילה לפרש דאפשר שהיתה רק מצוה לשעה כאליהו בהר הכרמל, ורק לאחר מיכן מעתיק מה שאמרו בדרש בזה. 
גם לרבות הרלב"ג במלכים שם מפרש בפשטות דאעפ"י שהתורה אמרה לא תשחית את עצה הנה היה זה למצות הש"י לפי שעה להשחית את מואב לפי היכולת ולזה צוה גם כן לסתום להם מים ולהכות באבנים כל חלקה טובה כדי שישחיתו תבואתה. 
ויוצא איפוא שמחולקים בזה הרמב"ן והרד"ק והרלב"ג, לדעת הרמב"ן היא גם הלכה לדורות, וכך נראה גם מרש"י, ואילו הרלב"ג ס"ל שהיתה זאת רק הוראה לשעה, והרד"ק מסופק בזה דאפשר שהיתה זה רק מצוה לשעה כאליהו בהר הכרמל. ובהעתיקו לאחר מיכן דברי הדרש כפי הנראה לא באה בדרך הכרעה בכך.
[bookmark: 21][bookmark: 22][bookmark: 23][bookmark: 24][bookmark: 25][bookmark: 26]כ וַיְהִי בַבֹּקֶר כַּעֲלוֹת הַמִּנְחָה, וְהִנֵּה-מַיִם בָּאִים מִדֶּרֶךְ אֱדוֹם; וַתִּמָּלֵא הָאָרֶץ, אֶת-הַמָּיִם.  כא וְכָל-מוֹאָב, שָׁמְעוּ, כִּי-עָלוּ הַמְּלָכִים, לְהִלָּחֶם בָּם; וַיִּצָּעֲקוּ, מִכֹּל חֹגֵר חֲגֹרָה וָמַעְלָה, וַיַּעַמְדוּ, עַל-הַגְּבוּל.  כב וַיַּשְׁכִּימוּ בַבֹּקֶר, וְהַשֶּׁמֶשׁ זָרְחָה עַל-הַמָּיִם; וַיִּרְאוּ מוֹאָב מִנֶּגֶד אֶת-הַמַּיִם, אֲדֻמִּים כַּדָּם.  כג וַיֹּאמְרוּ, דָּם זֶה, הָחֳרֵב נֶחֶרְבוּ הַמְּלָכִים, וַיַּכּוּ אִישׁ אֶת-רֵעֵהוּ; וְעַתָּה לַשָּׁלָל, מוֹאָב.  כד וַיָּבֹאוּ, אֶל-מַחֲנֵה יִשְׂרָאֵל, וַיָּקֻמוּ יִשְׂרָאֵל וַיַּכּוּ אֶת-מוֹאָב, וַיָּנֻסוּ מִפְּנֵיהֶם; וַיַּכּוּ בָהּ, וְהַכּוֹת אֶת-מוֹאָב.  כה וְהֶעָרִים יַהֲרֹסוּ וְכָל-חֶלְקָה טוֹבָה יַשְׁלִיכוּ אִישׁ-אַבְנוֹ וּמִלְאוּהָ, וְכָל-מַעְיַן-מַיִם יִסְתֹּמוּ וְכָל-עֵץ-טוֹב יַפִּילוּ, עַד-הִשְׁאִיר אֲבָנֶיהָ בַּקִּיר, חֲרָשֶׂת; וַיָּסֹבּוּ הַקַּלָּעִים, וַיַּכּוּהָ.
[bookmark: 27]כו וַיַּרְא מֶלֶךְ מוֹאָב, כִּי-חָזַק מִמֶּנּוּ הַמִּלְחָמָה; וַיִּקַּח אוֹתוֹ שְׁבַע-מֵאוֹת אִישׁ שֹׁלֵף חֶרֶב, לְהַבְקִיעַ אֶל-מֶלֶךְ אֱדוֹם--וְלֹא יָכֹלוּ.  כז וַיִּקַּח אֶת-בְּנוֹ הַבְּכוֹר אֲשֶׁר-יִמְלֹךְ תַּחְתָּיו, וַיַּעֲלֵהוּ עֹלָה עַל-הַחֹמָה, וַיְהִי קֶצֶף-גָּדוֹל, עַל-יִשְׂרָאֵל; וַיִּסְעוּ, מֵעָלָיו, וַיָּשֻׁבוּ, לָאָרֶץ.

[bookmark: _GoBack]סנהדרין דף לט עמוד ב: רב ושמואל, חד אמר: לשם שמים, וחד אמר: לשם עבודה זרה. בשלמא למאן דאמר לשם שמים - היינו דכתיב +מלכים ב' ג'+ ויהי קצף גדול על ישראל, אלא למאן דאמר לשם עבודה זרה אמאי ויהי קצף? - כדרבי יהושע בן לוי. דרבי יהושע בן לוי רמי: כתיב +יחזקאל ה'+ וכמשפטי הגוים אשר סביבותיכם לא עשיתם וכתיב +יחזקאל י"א+ וכמשפטי הגוים אשר סביבותיכם עשיתם - כמתוקנין שבהם לא עשיתם, כמקולקלין שבהם עשיתם.
רש"י: כמתוקנין - כמו עגלון מלך מואב שהיה מכבד את השם כשאמר לו אהוד דבר אלהים לי אליך המלך מיד ויקם מעל הכסא (שופטים ג). כמקולקלין שבהם - כגון מישע מלך מואב שהקריב בנו לעבודה זרה, כך היו ישראל עושין, ובאותה שעה נזכר להם אותו עון שהיו רגילים גם הם בו.

תענית ד, ע"א: כתיב (ירמיהו י"ט, ה) "[ובנו את במות הבעל לשרף את בניהם באש עלות לבעל] אשר לא צויתי ולא דברתי ולא עלתה על לבי". 
'אשר לא צויתי' – זה בנו של מישע מלך מואב… 'ולא דברתי' – זה יפתח (גרסת ב"ח: זו בתו של יפתח), 'ולא עלתה על לבי' – זה יצחק בן אברהם 
המיוחס לרש"י: שלא תאמרו (ישראל המקריבים את בניהם): הלא ציווה כמו כן הקב"ה ליפתח ומישע ואברהם (- להקריב את בניהם). כי מעולם לא צויתי למישע לשרוף את בנו באש… ולשמים נתכוון, כסבור היה לרצות להקב"ה… ולא דברתי ליפתח… ולא עלתה על לבי – זה יצחק בן אברהם, כלומר שאע"פ שצויתי לו, מעולם לא עלתה על לבי לשחוט בנו, אלא לנסותו.

